I Can't Help It (If I'm Still in Love with You)

«I Can't Help It (If I'm Still in Love with You)» er ein song skriven og først spelt inn av Hank Williams for MGM Records. Han nådde andreplassen på Billboard countrysingellista i 1951. I sjølvbiografien sin skreiv George Jones dei første seks linjene av songen og sa: «Teksten kunne ikkje ha vore enklare - eller djupare.»

Innspeling og komposisjon
I følgje Colin Escott-boka Hank Williams: The Biography frå 2004, hevda alltid felespelaren Jerry Rivers at Williams skreiv songen i turnébussen deira, og då han kom opp med opningslinja «Today I passed you on the street» og spurte om forslag til den neste linja, svarte steelgitaristen Don Helms «And I smelled your rotten feet.» Songen vart spelt inn i Castle Studio i Nashville den 16. mars 1951 og gjeven ut som MGM nr. 10961. Williams vart akkompagnert av medlemmer av bandet sitt, Drifting Cowboys, inkludert Rivers, Helms, Sammy Pruett (elektrisk gitar), Jack Shook (rytmegitar), Ernie Newton eller «Cedric Rainwater», òg kjend som  Howard Watts (bass), og anten Owen Bradley eller produsenten Fred Rose på piano. Han vart gjeven ut som B-sida til «Howlin' at the Moon», men på grunn av den sterke og enkle teksten og den lidenskaplege synginga, nådde han likevel andreplassen på Billboard country-lista. 

Williams song songen i lag med Anita Carter på Kate Smith Evening Hour den 23. april 1952. Den sjeldne fjernsynsframføringa er ein av få filmklipp der Williams framfører songane sine. 

Kjende versjonar
Mange artistar har spelt inn songen. Blant dei mest suksessrike er :
Guy Mitchell som nådde 28. plassen på Billboard-lista med songen i 1951. 
Johnny Tillotson i 1962 som nådde 24. plassen på den amerikanske Billboard Hot 100-lista og åttandeplassen på Adult Contemporary-lista.
Linda Ronstadt spelte inn songen i 1974 på albumet hennar Heart Like a Wheel og nådde andreplassen på den amerikanske countrylista.. Ho vart òg nominert til Grammyprisen for beste kvinnelege countrysong.
Cat Power spelte inn songen i 1996 på albumet deira Myra Lee som «Still in Love».

Norsk versjon
Ein norsk versjon vart skriven av Lars Børke og kalla «Kun en gylden ring med 3 små ømme ord». Denne vart spelt inn som ein duett av Lillian Askeland og «Ottar «Big Hand» Johansen» i 1976 på albumet Countryfest. 

Svensk versjon
Ein svensk versjon vart skriven av Bengt Sundström med tittelen «Kan jag hjälpa att jag älskar dig ännu» og spelt inn av Thorleifs i 1982. 

Salslister
Liste (1951)PlasseringU.S. Billboard Hot Country Singles2

Kjelder

Denne artikkelen bygger på «I Can't Help It (If I'm Still in Love with You)» frå ,  den 30. november 2020. 
 oppgav desse kjeldene:

Kategori:Songar frå 1951
Kategori:Singlar frå 1951
Kategori:Singlar frå 1962
Kategori:Singlar frå 1974
Kategori:Hank Williams-songar
Kategori:Songar skrivne av Hank Williams
Kategori:Songar produserte av Fred Rose
Kategori:MGM Records-singlar
Kategori:Cadence Records-singlar
Kategori:Capitol Records-singlar
Kategori:Ray Price-songar
Kategori:Johnny Cash-songar
Kategori:Gene Vincent-songar
Kategori:Ricky Nelson-songar
Kategori:George Jones-songar
Kategori:Ronnie Hawkins-songar
Kategori:Tennessee Ernie Ford-songar
Kategori:Patsy Cline-songar
Kategori:Hank Williams jr.-songar
Kategori:Eddy Arnold-songar
Kategori:Del Shannon-songar
Kategori:Skeeter Davis-songar
Kategori:Roy Acuff-songar
Kategori:Jack Greene-songar
Kategori:Charlie Rich-songar
Kategori:Burl Ives-songar
Kategori:Webb Pierce-songar
Kategori:Ernest Tubb-songar
Kategori:Stonewall Jackson-songar
Kategori:Jean Shepard-songar
Kategori:Roy Orbison-songar
Kategori:Conway Twitty-songar
Kategori:Isaac Hayes-songar
Kategori:Glen Campbell-songar
Kategori:Boots Randolph-songar
Kategori:Linda Ronstadt-songar
Kategori:Lettermen-songar
Kategori:Freddy Fender-songar
Kategori:Charley Pride-songar
Kategori:Roger Whittaker-songar
Kategori:Don McLean-songar
Kategori:Jerry Lee Lewis-songar
Kategori:Elvis Presley-songar
Kategori:Link Wray-songar
Kategori:Willie Nelson-songar
Kategori:Ronnie Milsap-songar
Kategori:Floyd Cramer-songar
Kategori:Charlie McCoy-songar